CELEX: 62010CJ0082
Language: ro
Date: 2011-09-29 00:00:00
Title: Hotărârea Curții (camera a patra) din 29 septembrie 2011. # Comisia Europeană împotriva Irlandei. # Neîndeplinirea obligaţiilor de către un stat membru - Directiva 73/239/CEE - Articolele 6, 8, 9, 13 şi 15-17 - Directiva 92/49/CEE - Articolele 22 şi 23 - Asigurare generală directă - Modificare a statutului unui organism de asigurare cu privire la competenţa acestuia - Neaplicarea legislaţiei Uniunii în domeniul asigurărilor generale directe. # Cauza C-82/10.

Hotărârea Curții (Camera a patra) din 29 septembrie 2011 — Comisia/Irlanda
      (Cauza C‑82/10)
      „Neîndeplinirea obligațiilor de către un stat membru — Directiva 73/239/CEE — Articolele 6, 8, 9, 13 și 15-17 — Directiva 92/49/CEE — Articolele 22 și 23 — Asigurare generală directă — Modificare a statutului unui organism de asigurare cu privire la competența acestuia — Neaplicarea legislației Uniunii în domeniul asigurărilor generale directe”
      1.                     Libera circulație a persoanelor — Libertatea de stabilire — Libera prestare a serviciilor — Asigurare generală directă — Directiva
            73/239 — Obligația întreprinderilor de asigurare de a obține o autorizație — Exceptare a anumitor întreprinderi — Interpretare
            restrictivă (Directiva 73/239 a Consiliului, astfel cum a fost modificată prin Directiva 2005/68, art. 4 și 6) (a se vedea
            punctele 42-44, 47 și 48)
      2.                     Acțiune în constatarea neîndeplinirii obligațiilor — Examinarea de către Curte a temeiniciei — Situație care trebuie luată
            în considerare — Situația la expirarea termenului stabilit în avizul motivat (art. 258 TFUE) (a se vedea punctul 57)
      3.                     State membre — Obligații — Executarea directivelor — Neîndeplinirea obligațiilor — Justificare întemeiată pe ordinea juridică
            internă — Inadmisibilitate (art. 258 TFUE) (a se vedea punctul 58)
      Obiectul 
      
         
               Neîndeplinirea obligațiilor de către un stat membru — Încălcarea articolelor 6, 8, 9, 13, 15, 16 și 17 din Prima directivă
                  a Consiliului din 24 iulie 1973 de coordonare a actelor cu putere de lege și actelor administrative privind inițierea și exercitarea
                  activității de asigurare generală directă (JO L 228, p. 3, Ediție specială, 06/vol. 1, p. 14) — Încălcarea articolelor 22
                  și 23 din Directiva 92/49/CEE a Consiliului din 18 iunie 1992 de coordonare a actelor cu putere de lege și actelor administrative
                  privind asigurarea generală directă și de modificare a Directivelor 73/239/CEE și 88/357/CEE (A treia directivă privind „asigurarea
                  generală”) (JO L 228, p. 1, Ediție specială, 06/vol. 2, p. 53)
               
            Dispozitivul 
      
         
                  1)
               
               
                  
               
               
                  	Prin neaplicarea în întregime a legislației Uniunii în domeniul asigurărilor în privința tuturor societăților de asigurare
                     în mod nediscriminatoriu, în special a articolelor 6, 8, 9, 13 și 15-17 din Prima directivă 73/239/CEE a Consiliului din 24
                     iulie 1973 de coordonare a actelor cu putere de lege și actelor administrative privind inițierea și exercitarea activității
                     de asigurare generală directă, astfel cum a fost modificată prin Directiva 2005/68/CE a Parlamentului European și a Consiliului
                     din 16 noiembrie 2005, precum și a articolelor 22 și 23 din Directiva 92/49/CEE a Consiliului din 18 iunie 1992 de coordonare
                     a actelor cu putere de lege și actelor administrative privind asigurarea generală directă și de modificare a Directivelor
                     73/239 și 88/357/CEE (A treia directivă privind „asigurarea generală”), astfel cum a fost modificată prin Directiva 2005/68,
                     Irlanda nu și‑a îndeplinit obligațiile care îi revin în temeiul acestor directive.
                  
               
            
         
                  2)
               
               
                  
               
               
                  	Obligă Irlanda la plata cheltuielilor de judecată.